Afg'onistondagi masjidda yana portlash sodir bo'ldi — video

Afg'oniston shimoli-g'arbidagi Bodg'is viloyati markazidagi masjidda portlash sodir bo'ldi. Bu haqda “Aamaj News” xabar berdi.
Ma'lum qilinishicha, portlash Qalai Nav masjidida yuz bergan. Hodisa oqibatida kamida sakkiz kishi halok bo'lgani va 20 kishi jarohatlangani aytilmoqda.
Ta'kidlanishicha, portlash odamlar masjidni tark etayotgan vaqtda sodir bo'lgan. Hozirda portlashga qo'l granatasi sabab bo'lgani taxmin qilinmoqda. Hodisaning boshqa tafsilotlari hozircha oshkor etilmagan.

Ma'lumot uchun, avvalroq Kobuldagi masjid yonida bomba portlatilishi oqibatida 12 kishi halok bo'lgandi. Shuningdek, Afg'oniston poytaxtida terakt yuz bergandi va AQSh Kobuldagi teraktdan so'ng IShIDga qarshi birinchi havo hujumini uyushtirgandi.